stanford-oval/wikipedia huggingface dataset:
เดอะบูกีแมน (นักมวยปล้ำ)

| บูกีแมน |
| --- | --- |

เกิด:  (1964-07-15) กรกฎาคม 15, 1964 (60 ปี) Phoenix, Arizona
ที่พัก: Fairbanks, Alaska
ประวัติมวยปล้ำอาชีพ
ชื่อบนสังเวียน: The Boogeyman Marty Wright The Nightcrawler  Slither
ส่วนสูง: 6 ft 2 in (1.88 m)
น้ำหนัก: 260 lb (120 kg)
มาจาก: The Bottomless Pit
ฝึกหัดโดย: Ohio Valley Wrestling Stevie Ray Booker T
เปิดตัว: October 15, 2004
มาร์ติน "มาร์ตี" ไวต์ (อังกฤษ: Marty Wright)  ภายใต้ชื่อบนสังเวียนมวยปล้ำว่า เดอะบูกีแมน (อังกฤษ: The Boogeyman) เกิดวันที่ 15 กรกฎาคม ค.ศ. 1964 ที่ Phoenix, Arizona เป็นนักมวยปล้ำอาชีพชาวอเมริกัน ปัจจุบันเซ็นสัญญากับสมาคม ดับเบิลยูดับเบิลยูอี ในฐานะตำนาน
เกี่ยวกับมวยปล้ำ

ท่าไม้ตาย
Boogeyslam / Supernatural Driver (Inverted falling powerslam)
Fall forward chokebomb
Goodnight (Pumphandle slam)
ท่าเอกลักษณ์
Chokeslam
Stinger splash
Two-handed chokelift
เพลงเปิดตัว
"Boogeyman" โดย Jim Johnston (WWE; 2005–2009)
ผลงาน

Alabama Wrestling Federation
AWF Tag Team Championship (1 time) – with Bobby Lashley
Pro Wrestling Illustrated
PWI Rookie of the Year (2006)
แหล่งข้อมูลอื่น

เดอะบูกีแมน ที่ WWE.com
Online World of Wrestling profile
เดอะซิมส์ 2 ร่วมหอ(ไม่)

| เดอะซิมส์ 2 ร่วมหอ(ไม่)ลงโรง  The Sims 2: Apartment Life |
| --- | --- |
ผู้พัฒนา: The Sims Division
ผู้จัดจำหน่าย: อิเลคโทรนิค อาร์ต
ออกแบบ: Lakshmi Jayapalan
ชุด: เดอะซิมส์
เครื่องเล่น: ไมโครซอฟท์ วินโดวส์, EA Mobile
วางจำหน่าย: 
แนว: จำลองสังคม
รูปแบบ: ผู้เล่นคนเดียว
เดอะซิมส์ 2 ร่วมหอ (ไม่) ลงโรง (อังกฤษ: The Sims 2: Apartment Life) เป็นภาคเสริมตัวที่ 8 ของเกมชุด เดอะซิมส์ 2 (ไม่รวมชุดไอเทมเสริม)
ภาคเสริมตัวนี้ได้ประกาศผ่านทางใบปลิวในกล่องเกมภาคเสริมสนุกจังยามว่าง และชุดไอเทมเสริมดีไซน์ห้องครัวแต่งตัวห้องน้ำ ซึ่งจะออกจำหน่ายล่วงหน้าผ่านทาง EA-Store ในวันที่ 27 สิงหาคม พ.ศ. 2551 ในภาคเสริมตัวนี้ชาวซิมส์จากหลายๆครอบครัวสามารถย้ายเข้ามาอยู่ในห้องแถว (หรืออพาร์ทเมนต์) ได้ พร้อมกับสิ่งใหม่ๆ ที่เพิ่มเข้ามาในเกมเช่น เวทมนตร์ การปฏิสัมพันธ์กับเจ้าของอพาร์ทเมนต์ และสิ่งที่ชาวซิมส์สามารถทำได้ใหม่ๆ ในที่สถานที่ชุมชนแห่งนี้
เนื้อหาเกม > ละแวกบ้าน

ภาคเสริมตัวนี้ ได้ทำการเพิ่มละแวกบ้านเข้ามาใหม่อีกหนึ่งละแวกบ้าน นั้นคือ เบลาดอนน่า โคฟ ประกอบไปด้วยอพาร์ทเมนต์หลายแห่ง และทาวน์เฮ้าส์แบบสถาปัตย์กรรมคล้ายแบบ เพ้นท์เลดี้ส์ ในซานฟรานซิสโก และสิ่งปลูกสร้างอื่นๆ ในละแวกบ้านใหม่นี้ ได้แก่ บ้านแบบรถพ่วง (Trailer park) , หอสมุด, ร้านกาแฟ และร้านขายของชำที่มีบางส่วนเป็นที่จอดรถ และสถานที่ท่องเที่ยวที่เป็นจุดสนใจของละแวกบ้านนี้ได้แก่ อนุสาวรีย์ เบลล่า โกธ ซึ่งเป็นตัวละครตั้งแต่ภาคแรกของเกมนี้ และได้หายตัวไปในระหว่างรอยต่อเหตุการณ์ระหว่างเกมภาคแรกกับภาคที่สอง
เนื้อหาเกม > การปฏิสัมพันธ์

ภาคเสริมตัวนี้ได้เพิ่มท่าทางการปฏิสัมพันธ์ระหว่างชาวซิมส์ใหม่ๆ เข้ามา เช่น การทักทายแบบใหม่ การปฏิสัมพันธ์พิเศษที่เด็กสามารถกระทำได้กับเพื่อนของเขาเอง และปฏิสัมพันธ์แบบใหม่ที่ชาวซิมส์ทุกวัยสามารถทำได้
เนื้อหาเกม > พ่อมด แม่มด

ภาคเสริมตัวนี้เปิดโอกาสให้ชาวซิมส์สามารถเป็นพ่อมด หรือแม่มดได้ โดยจะเลือกเป็นได้พ่อมด แม่มดฝ่ายดี ฝ่ายร้าย หรือจะเป็นกลางก็ได้ โดยจะมีชุดคลุมที่ต่างออกไปตามฝ่าย (ชุดขาว ดำ และน้ำตาล ตามลำดับ) พ่อมด แม่มดที่ชั่วร้ายมากๆ สีผิวจะเปลี่ยนเป็นสีเขียว และมีการแบ่งแยกระหว่างชุมชนของพ่อมด แม่มดที่ดีและร้าย (ซึ่งเป็นพื้นที่ลับ) ไว้อีกด้วย
ผู้ใช้เวทมนตร์เหล่านี้ เกมจะมีอุปกรณ์ทางเวทมนตร์มารองรับไว้อย่างหลากหลาย เช่น ไม้กวาด และหม้อปรุงส่วนผสม คาถาแต่ละคาถาจะใช้ส่วนผสมที่แน่นอน คล้ายเกมภาคเสริมคาถามหาสนุก ซึ่งสามารถหาส่วนผสมได้จาก การทำขึ้นเองจากหม้อปรุง ซื้อจาก NPC หรือซื้อจากพ่อมด แม่มดคนอื่นๆ ในพื้นที่เมืองเวทมนตร์(ต้องเป็นแม่มด/พ่อมดก่อนจึงจะเข้าไปในเมืองเวทมนตร์ได้)
เนื้อหาเกม > วิธีการเป็นพ่อมด แม่มด

1. พ่อมด แม่มดฝ่ายดี - เดินทางไปในพื้นที่สาธารณะใดๆก็ได้ แล้วอยู่บนพื้นที่นานๆจะพบกับแม่มดที่เป็น NPC ที่สุ่มมาในพื้นที่นั้น ให้ทำความรู้จักจนสนิทสนม(เป็นเพื่อน) แล้วเลือกคำสั่ง ขอให้สอนเวทมนตร์ฝ่ายดีให้ฉัน ข้อสังเกต : ถ้ามีแม่มดฝ่ายดีมาที่พื้นที่นั้นจะมีแสงสีทองๆ ส่องลงมาจากฟ้าแล้วอากาศจะแจ่มใส มีผีเสื้อบินอยู่บริเวณรอบๆ แล้วที่สำคัญจะเห็นแมวสีขาวซึ่งเป็นแมวคู่กายของแม่มดฝ่ายดี
2. พ่อมด แม่มดฝ่ายร้าย - เดินทางไปในพื้นที่สาธารณะใดๆก็ได้ แล้วอยู่บนพื้นที่นานๆจะพบกับแม่มดที่เป็น NPC ที่สุ่มมาในพื้นที่นั้น ให้ทำความรู้จักจนสนิทสนม(เป็นเพื่อน) แล้วเลือกคำสั่ง ขอให้สอนเวทมนตร์ฝ่ายร้ายให้ฉัน ข้อสังเกต : ถ้ามีแม่มดฝ่ายร้ายมาที่พื้นที่นั้นจะมีฝนตกหนัก มีฟ้าผ่า  และอาจมีแมลงสาบอยู่บริเวณรอบๆ แล้วที่สำคัญจะเห็นแมวสีดำซึ่งเป็นแมวคู่กายของแม่มดฝ่ายร้าย
3. พ่อมด แม่มดฝ่ายที่เป็นกลาง - การเป็นสายกลางนั้นก่อนอื่นต้องทำตามขั้นตอนข้างต้น คือ ไม่สามารถเป็นฝ่ายกลางได้ตั้งแต่แรกต้องเป็นฝ่ายดี/ร้าย ฝ่ายใดฝ่ายหนึ่งก่อนแล้วเลือกเรียนเวทมนตร์ของสายกลางที่แท่นวางตำราเวทย์ไปเรื่อยๆ แล้วก็จะเปลี่ยนเป็นสายกลาง
ถ้าเป็นพื้นที่ทำธุรกิจในภาคเปิดโลกธุรกิจเนรมิตฝันจะมีความถี่สูงที่จะเจอแม่มดมากกว่าเพราะพื้นที่ธุรกิจจะสุ่มให้ NPC อยู่ในพื้นที่ในเวลาสั้นๆแล้วก็จะจากไปและมีคนใหม่เข้ามาแทนอีกด้วย
เนื้อหาเกม > สิ่งของและเครื่องมือใหม่ๆ

ภาคเสริมตัวนี้ได้เพิ่มอุปกรณ์สำหรับสนามเด็กเล่นที่หลากหลายเข้ามาอีก เช่น เครื่องปีนป่าย กระดานลื่น ม้าหมุน และบาร์โหน และเฟอร์นิเจอร์ใหม่ เช่น เวทีไมค์เปิด กล่องรับจดหมายสำหรับอพาร์ตเมสต์ เตียงนอนระบบสั่น เครื่องขายของระบบอัตโนมัติ และการตบแต่งเป็นธีมพ่อมด แม่มด และยังรวมถึงไอเทมใหม่ๆ สำหรับชาวซิมส์วัยเด็กอีกด้วย
ในโหมดสร้างได้เพิ่มอุปกรณ์ใหม่ๆ เข้ามา เช่น บันไดวน ตู้เสื้อผ้าแบบ Build-in เพดาน ระบบปรับอากาศ และเพิ่ม ผนัง พื้น ประตูใหม่ๆ เข้ามาอีก
เนื้อหาเกม > ตัวละครใหม่

ได้แก่ เจ้าของอพาร์ตเมนต์ คนรับใช้ และครอบครัวที่สร้างมาพร้อมกับภาคเสริมตัวนี้อยู่แล้ว
เนื้อหาเกม > ทักษะใหม่

ได้แก่ การป้องกันอัคคีภัย การจัดการโทสะ ความสุขกับชีวิตที่ยืนยาว สรีรศาสตร์ การใช้ชีวิตคู่ ซึ่งชาวซิมส์สามารถเรียนทักษะใหม่เหล่านี้ได้จากชั้นหนังสือ
เนื้อหาเกม > การใช้ภาคเสริมร่วมกัน

สำหรับผู้เล่นที่มีภาคเสริมตัวโปรดจอมป่วนแล้ว ทำให้สามารถมี "แมวคู่กาย" ได้ซึ่งมีความสามารถทางด้านเวทมนตร์ ต่างจากแมวโดยทั่วไป ส่วนสุนัขพันธุ์กระเป๋าหิ้วนั้นก็สามารถหาซื้อได้ในโหมดซื้อหากติดตั้งภาคเสริมดังกล่าวไว้แล้วด้วยเช่นกัน
ระบบปรับอากาศ สามารถเพิ่ม-ลด มิเตอร์อุณหภูมิร่างกายของชาวซิมส์ได้ หากติดตั้งภาคเสริมสี่ฤดูแสบไว้ด้วย
เนื้อหาเกม > อพาร์ตเมนต์

ชาวซิมส์สามารถเข้าอยู่อาศัยในอพาร์ตเมนต์ได้ 4 ครอบครัว ซึ่งผู้เล่นสามารถเลือกเล่นทีละครอบครัวได้ และไม่สามารถควบคุมได้มากกว่า 1 ครอบครัว
เดอะมอร์นิงเพเพอส์

Error ซิงเกิลโดยพรินซ์และนิวพาวเวอร์เจเนอเรชัน
เดอะมอร์นิงเพเพอส์ (อังกฤษ: The Morning Papers) เป็นเพลงของพรินซ์และนิวพาวเวอร์เจเนอเรชัน จากอัลบั้มเลิฟซิมโบล ออกจำหน่ายทั่วโลกเป็นซิงเกิลที่สี่จากอัลบั้ม ส่วนของ B-side คือ "Live 4 Love" แทร็กจากอัลบั้มที่แล้วไดมอนส์แอนด์เพิลส์
ชาร์ต

| ชาร์ต (1993) | อันดับ สูงสุด |
| --- | --- |
Australia (ARIA): 87
เบลเยียม (อัลตราท็อป 50 แฟลนเดอส์): 42
Netherlands (Single Top 100): 39
Switzerland (Schweizer Hitparade): 31
UK Singles (OCC): 52
US Billboard Hot 100: 44
US Billboard Hot R&B/Hip-Hop Songs: 68
US Billboard Top 40 Mainstream: 18
เดอะ คอมเมเดียน ไทยแลนด์ ซีซั่นที่ 2

| เดอะ คอมเมเดียน ไทยแลนด์> ซีซั่น 2 |
| --- | --- |
ออกอากาศ: 26 มกราคม พ.ศ. 2557 – 13 เมษายน พ.ศ. 2557
พิธีกร: ธัณย์สิตา สุวัชราธนากิตติ์ ศิริพร อยู่ยอด
เครือข่าย/สถานี: ทรูวิชันส์   (ถ่ายทอดสดตลอด 24 ชั่วโมง)  ช่อง 7 สี   (ถ่ายทอดการแสดงสด)
ผู้ชนะ: ณัชชา วงศ์สุขดี

รองชนะเลิศ
ณัชชา วงศ์สุขดี
ลำดับเหตุการณ์
◀ 2557 ►
เดอะ คอมเมเดียน ไทยแลนด์ (อังกฤษ: The Comedian Thailand) เป็นรายการเรียลลิตีโชว์ มีจุดประสงค์เพื่อค้นหา "เอนเตอร์เทนเนอร์" เป็นตัวแทนถ่ายทอดศาสตร์ตลกและศิลปวัฒนธรรมไทย เพื่อรับรางวัลมากมายพร้อมกับโอกาสที่จะได้ก้าวเข้าสู่วงการบันเทิง
16 คนสุดท้าย

C1  นัท - ธีรวัฒน์ ธนิตศิระวิทย์            ตัวแทนภาคกลาง
C2 ตูมตาม -ณัฐฏ์กร ถาวรชาติ          ตัวแทนภาคกลาง
C3 ฉัตร - ฉัตรชัย แสงโชติ                 ตัวแทนภาคกลาง
C4 ลูกน้ำ - ณัชชา วงศ์สุขดี           ตัวแทนภาคกลาง
C5 ตาล - ดวงใจ สุขประเสริฐ         ตัวแทนภาคกลาง (ปัจจุบันเปลี่ยนชื่อเป็น วีว่า ฐาสุปางค์) ปัจจุบันดำรงตำแหน่ง มิสแกรนด์ร้อยเอ็ด 2024 ผู้เข้าประกวด  Miss Grand Thailand  2024/2567
C6 บอส - ปัญญาวุฒิ มนต์พิชิต           ตัวแทนภาคกลาง
C7 กี้ - ณัฐธิดา ธนสารปัญญา         ตัวแทนภาคเหนือ
C8 ลูกตั้ม - ธวัชชัย ทองอินทร์ ตัวแทนภาคกลาง
C9 แบงค์ - นฤมิตร มนต์พิชิต             ตัวแทนภาคใต้
C10 เอ้ - วารุณี อยู่โพธิ์                ตัวแทนภาคกลาง
C11 เปา - สมพร คชินทร                  ตัวแทนภาคกลาง
C12 หนึ่ง - อมรเทพ สมบุญ              ตัวแทนภาคใต้
C13 สอง -สาธิต เปรมวิจิตร               ตัวแทนภาคกลาง
C14 ท็อป  -ธนพล ทิพย์เนตร              ตัวแทนภาคกลาง
C15 อุ๊ยส์ - รัชสิทธิ์ เกตุแก้ว              ตัวแทนภาคอีสาน
C16 โดม -ศักดิ์ดินันท์ ชูสุวรรณ์          ตัวแทนภาคเหนือ
เซอร์ไพรส์และเหตุการณ์สำคัญในการแข่งขัน

สัปดาห์ที่ 1 หลังจากการประกาศชื่อผู้ที่มีคะแนนโหวตน้อยที่สุด 4 อันดับแล้ว รายการได้ประกาศว่าจะไม่มีการคัดออกในสัปดาห์นี้ และจะเก็บคะแนนโหวตในสัปดาห์นี้ไปรวมกับคะแนนของสัปดาห์หน้า
สัปดาห์ที่ 2 ตั้งแต่สัปดาห์นี้เป็นต้นไป จะเป็นการคัดออกสัปดาห์ละ 1 คน ผู้ที่มีคะแนนโหวตน้อยที่สุดจะต้องออกจากการแข่งขัน
สัปดาห์ที่ 4 ตั้งแต่สัปดาห์นี้เป็นต้นไป จะมีการเพิ่มกฎกติกาพิเศษ คือ กฎหมวกกันน็อค โดยหลังจากพิธีกรจะประกาศรายชื่อ 4 คนที่มีคะแนนโหวตน้อยที่สุดแล้ว คอมเมนเตเตอร์จะพิจารณาว่าจะเลือกมอบหมวกกันน็อคให้กับผู้เข้าแข่งขันคนใดคนหนึ่งที่ถูกประกาศชื่อในสัปดาห์นั้นหรือไม่ ซึ่งถ้าผู้ที่ได้รับหมวกกันน็อคมีคะแนนโหวตน้อยที่สุดในสัปดาห์นั้น จะไม่มีใครต้องออกจากการแข่งขันไปและคะแนนโหวตของสัปดาห์นั้นจะถูกนำไปรวมกับคะแนนในสัปดาห์ถัดไป แต่ถ้าไม่ใช่ ผู้ที่มีคะแนนโหวตน้อยที่สุดจะต้องออกจากการแข่งขันตามกติกา ทั้งนี้ตลอดการแข่งขัน คอมเมนต์เตเตอร์มีสิทธิ์ใช้หมวกกันน็อคได้ 3 ครั้งเท่านั้น และไม่มีสิทธิ์ใช้หมวกกันน็อคกับผู้เข้าแข่งขันคนเดิมอีก หรือที่เรียกว่า 1 เทอม 3 ใบ ไม่ซ้ำคน โดยกฎนี้จะใช้ได้จนถึงสัปดาห์ที่ 10 ของการแข่งขัน ซึ่งในสัปดาห์นี้ ผู้ที่ได้รับหมวกกันน็อคจากคณะกรรมการ คือ C15 อุ๊ยส์ และผู้ที่มีผลโหวตน้อยที่สุด คือ C15 อุ๊ยส์ ทำให้ไม่มีใครต้องออกจากบ้าน และยกผลคะแนนสัปดาห์นี้ไปรวมกับสัปดาห์ถัดไป
สัปดาห์ที่ 7 ในสัปดาห์นี้ พิธีกรประกาศชื่อผู้ที่มีคะแนนน้อยที่สุด 4 คน คือ C9 แบงค์ C10 เอ้ C12 หนึ่ง C14 ท็อป คณะกรรมการมีความเห็น ใช้หมวกกันน็อกให้กับท็อป (ผู้มีคะแนนน้อยที่สุดในสัปดาห์นี้)จึงทำให้ ท็อป ไม่ต้องออกจากการแข่งขันนในสัปดาห์นี้ และนำผลคะแนนทั้งหมดไปรวมกับสัปดาห์ต่อไป
สัปดาห์ที่ 8 สำหรับในสัปดาห์นี้ เพลงโชว์ ตามที่ซ้อมนั้น เป็นการร้องร่วมระหว่างครูกับน้องๆ แต่เหตุการณ์หน้าเวที ปรากฏว่า เป็นการร้องร่วมกันระหว่าง ท็อปกับอุ๊ยส์ โดมร้องร่วมกับกี้ และ หนึ่งร้องร่วมกับตูมตาม
โจทย์ประจำสัปดาห์ > สัปดาห์ที่ 1 มุกลอย (พี่เลี้ยงร่วมแสดง)

ทีมที่ 1 C5 ตาล, C6 บอส, C13 สอง, C15 อุ๊ยส์
ทีมที่ 2 C1 นัท, C2 ตูมตาม, C3 ฉัตร, C4 ลูกน้ำ
ทีมที่ 3 C7 กี้, C9 แบงค์, C11 เปา, C16 โดม
ทีมที่ 4 C8 ลูกตั้ม, C10 เอ้, C12 หนึ่ง, C14 ท็อป
โจทย์ประจำสัปดาห์ > สัปดาห์ที่ 2 มุกชุด

ทีมที่ 1  ทีมครูสุเทพ
เหตุเกิดในร้านขายของเก่า
 C4 ลูกน้ำ,  C7  กี้, C9 แบงค์, C13 สอง
ทีมที่ 2  ทีมครูตี๋ 
เหตุเกิดที่คาเฟ่
C5 ตาล, C10 เอ้,C14 ท็อป, C15 อุ๊ยส์
ทีมที่ 3  ทีมครูหลุยส์ 
พระอภัยมณี
C2 ตูมตาม, C11 เปา, C12 หนึ่ง, C16 โดม
ทีมที่ 4   ทีมครูนุ้ย 
เหตุเกิดบนรถสองแถว 
 C1 นัท, C3 ฉัตร, C6 บอส, C8 ลูกตั้ม
โจทย์ประจำสัปดาห์ > สัปดาห์ที่ 3 มุกหน้าม่าน

ทีมที่ 1  ทีมครูโย่ง ครูนงค์ ครูพวง พี่เลี้ยง นาย แน็คกี้ 
C3 ฉัตร, C8 ลูกตั้ม, C10 เอ้, C11 เปา,C14 ท็อป
ทีมที่ 2  ทีมครูหลุยส์ ครูสุเทพ พี่เลี้ยง อาร์ท เก่งกาจ 
C1 นัท, C5 ตาล, C6 บอส,C13 สอง, C16 โดม
ทีมที่ 3  ทีมครูตี๋ ครูนุ้ย พี่เลี้ยง ทอม โหน 
C4 ลูกน้ำ, C7 กี้, C9 แบงค์, C12 หนึ่ง, C15 อุ๊ยส์
เพลงโชว์ 1 : ฟลอร์เฟื่องฟ้า (สุนทราภรณ์) -  C5 ตาล, C8 ลูกตั้ม, C11 เปา,C14 ท็อป
เพลงโชว์ 2 : นกเขาไพร (สุนทราภรณ์) - (C4ลูกน้ำ คู่กับ C6 บอส), (C10 เอ้ คู่กับ C9 แบงค์), (C7 กี้ คู่กับ C15 อุ๊ยส์)
เพลงโชว์ 3 :  เริงลีลาศ (สุนทราภรณ์) -  C1 นัท, C3 ฉัตร, C12 หนึ่ง, C13 สอง, C16 โดม
โจทย์ประจำสัปดาห์ > สัปดาห์ที่ 4 มุกลิเก

ทีมที่ 1  ทีมครูนุ้ย  พี่เลี้ยง ทอม นัตตี้ 
C1 นัท, C8 ลูกตั้ม, C10 เอ้, C12 หนึ่ง, C16 โดม
ทีมที่ 2  ทีมครูสุเทพ  พี่เลี้ยง โหน แน็คกี้
C4 ลูกน้ำ, C9 แบงค์, C11 เปา,C14 ท็อป, C15 อุ๊ยส์
ทีมที่ 3  ทีมครูโย่ง ครูพวง ครูนงค์ พี่เลี้ยง นาย เก่งกาจ 
C3 ฉัตร, C5 ตาล, C6 บอส, C7 กี้
โดยมี ไชยา มิตรชัย ร่วมในโชว์เปิดพร้อมกับน้องๆ TC2 ด้วย
โจทย์ประจำสัปดาห์ > สัปดาห์ที่ 5  สิงห์เหนือ เสือใต้

ในสัปดาห์นี้ ไม่มีการแบ่งกลุ่ม เป็นการดวลระหว่างรุ่นพี่ กับรุ่นน้อง
การแสดงละครรุ่นพี่,รุ่นน้องและ บุคคลปริศนา แบบ Battle 7 ยก คือ
ยกแรก เพลงพื้นบ้าน   รุ่นพี่ นาย นัดตี้ แน็คกี้ ทราย รุ่นน้อง ฉัตร ตาล ลูกตั้ม เปา
ยกที่สอง ดนตรีไทย(เปิงมาง)   รุ่นพี่ เก่งกาจ  รุ่นน้อง ลูกตั้ม
ยกที่สาม ดนตรีไทย(ระนาด)   รุ่นพี่ นาย  รุ่นน้อง เอ้
ยกที่สี่ รุ่นพี่ บุคคลปริศนา (อุดม ชวนชื่น)(แซกโซโฟน)  รุ่นน้อง หนึ่ง(ปี่) ท็อป(ทรัมเป็ต)
ยกที่ห้า แร็พ   รุ่นพี่ เคน รุ่นน้อง โดม
ยกที่หก Dance   รุ่นพี่ ลูกหมู ขวัญ รุ่นน้อง นัท ลูกน้ำ อุ๊ยส์
และยกสุดท้าย    รุ่นพี่ เคน เก่งกาจ รุ่นน้อง สอง(ตัวช่วย)
การแสดงดนตรีทั้งวง TC1 VS TC2
เพลงเปิดมีการร้องเพลงทั้งหมด 4 เพลง


1. เอ้ ( เพลง เคียวเกี่ยวใจ ) / เก่งกาจ (เพลง พิษรักพิษณุโลก) 

2. อันเดรส/ตาล (Way back into love lyrics)

3. โหน/กี้ (ภูมิแพ้กรุงเทพ) 

4. อุ๊ยส์ (Move Like Jagger)
โจทย์ประจำสัปดาห์ > สัปดาห์ที่ 6 วงดนตรีลูกทุ่งย้อนยุค

โดยในสัปดาห์นี้ เป็นการร้องเพลงลูกทุ่ง โดยมีเพลงบังคับ ทีมละ 2 เพลง
เปิดโชว์โดย เอกชัย ศรีวิชัย
ทีมที่ 3 ทีมครูนุ้ย พี่เลี้ยง นาย ทอม
C4 ลูกน้ำ (เพลงชอบไหม ของ อาภาพร นครสวรรค์) C12 หนึ่ง (เพลงรักเธอเท่าฟ้า ของสายัณห์ สัญญา) ทีมเต้น โรงเรียนพระปฐมวิทยาลัย
C1 นัท C9 แบงค์  C11 เปา
ทีมที่ 1 ทีมครูสุเทพ พี่เลี้ยง โหน อาร์ต
C5 ตาล (เพลงกราบเท้าย่าโม ของ สุนารี ราชสีมา) C8 ลูกตั้ม (เพลงชมทุ่ง ของยอดรัก สลักใจ) ทีมเต้น โรงเรียนประจันตราษฎร์บำรุง
C3 ฉัตร C14 ท็อป
ทีมที่ 2 ทีมครูตี๋ พี่เลี้ยง แน็คกี้ เก่งกาจ
C10 เอ้ (เพลงห่างหนอยถอยนิด ของ พุ่มพวง ดวงจันทร์) C15 อุ๊ยส์ (เพลงรักเก่าที่บ้านเกิด ของเอกชัย ศรีวิชัย) ทีมเต้น โรงเรียนพนมทวนชนูปถัมภ์
C6 บอส C16 โดม
โจทย์ประจำสัปดาห์ > สัปดาห์ที่ 7  นิทานพื้นบ้าน

1. ครูนุ้ย = นายTC1 ( ปลาบู่ทอง )
ประกอบไปด้วย C3 ฉัตร C6 บอส,C10 เอ้, C14 ท๊อป
2. ครูสุเทพ = แน๊คกี้TC1 (จักรเพชร7สี)
ประกอบไปด้วย C1 นัท, C8ลูกตั้ม, C9แบงค์ , C16 โดม
3. ครูตี้ = อาร์ทTC1 (ขุนช้างขุนแผน)
ประกอบไปด้วย C4ลูกน้ำ,C5 ตาล, C11 เปา, C12 หนึ่ง
โจทย์ประจำสัปดาห์ > สัปดาห์ที่ 8 มุกลิเก ยกกำลัง 2

ทีมที่ 3 ทีมครูนุ้ย ครูหลุยส์ พี่เลี้ยง นัดตี้
C3ฉัตร C4 ลูกน้ำ C8 ลูกตั้ม C9 แบงค์
ทีมที่ 1 ทีมครูสุเทพ ครูโป๊งเหน่ง พี่เลี้ยง แน็คกี้
C10 เอ้ C11 เปา C14ท็อป C16โดม
ทีมที่ 2 ทีมครูเด๋อ ครูตี๋ พี่เลี้ยง นาย
C1 นัท C5 ตาล C6บอส C12 หนึ่ง
โชว์ปิด เป็นการ Battle ระหว่างน้องๆ TCT2 ที่อยู่ในบ้านกับน้องๆที่ออกจากบ้านไปแล้ว
เพลง ช่วงที่ดีที่สุด อุ๊ยส์ กับ ท็อป ของศิลปิน บอยด์ โกสิยพงษ์ (feat. ธนชัย อุชชิน)
เพลง The Lazy Song กี้ กับ โดม ของศิลปิน Bruno Mars
เพลง ไม่อ้วนเอาเท่าไหร่ ตูมตาม กับ หนึ่ง ของศิลปิน มะลิลา บราซิลเลียน
โจทย์ประจำสัปดาห์ > สัปดาห์ที่ 9 ตลกโบราณ

ทีม1ครูสุเทพ ครูนุ้ย ครูตี๋ 
 C4ลูกน้ำ C5ตาล  C8ลูกตั้ม  C9แบงค์
ทีม2 3น้า โย่ง พวง นง 
 C3ฉัตร  C11เปา  C12หนึ่ง
ทีม3 ครูหลุยส์ 
 C1นัท  C6บอส  C10เอ้  C14ท็อป
เพลงโชว์
เพลง บ๊ะจ่าง C8ลูกตั้ม  C12หนึ่ง
เพลง แมว  C6บอส  C9แบงค์  C11เปา
เพลง โรคระบาด  C1นัท  C3ฉัตร  C14ท็อป
โจทย์ประจำสัปดาห์ > สัปดาห์ที่ 10 มุกชุด

เพลงโชว์
เพลงอาย  C6 บอส C9แบงค์
เพลง Stupid Cupid  C4ลูกน้ำ C5ตาล C10เอ้
เพลง Gentleman  C1นัท C8ลูกตั้ม
เพลง หนุ่ม ตจว.  C3ฉัตร C11เปา C12 หนึ่ง
ทีมที่ 1 ทีมครูนุ้ย ครูสุเทพ
C3ฉัตรC4ลูกน้ำ C8 ลูกตั้ม C9 แบงค์ C10เอ้
ทีมที่ 2 ทีมครูตี๋ ครูหลุยส์ ครูโป๊งเหน่ง
C1นัท C5ตาล C6 บอส C11 เปาC12หนึ่ง
โจทย์ประจำสัปดาห์ > สัปดาห์ที่ 11 โขนสด

เรื่องรามเกียรติ์ ตอนนางลอย
โชว์เปิด โดย การแสดงโขนระดับประถม จากโรงเรียนสาธิตแห่งมหาวิทยาลัยศรีนครินทรวิโรฒ ประสานมิตร
กำกับการแสดงโดย ครูมืด ประสาท ทองอร่าม พ่ออี๊ด สุประวัติ ปัทมสูต (ศิลปินแห่งชาติ)
อำนวยการแสดงโดย ธัญญา โพธิ์วิจิตร
ผู้แสดง
พระราม รับบทโดย C1  นัท - ธีรวัฒน์ ธนิตศิระวิทย์
พระลักษณ์ รับบทโดย C6 บอส - ปัญญาวุฒิ มนต์พิชิต
นางสีดา รับบทโดย C5 ตาล - ดวงใจ สุขประเสริฐ
โจทย์ประจำสัปดาห์ > สัปดาห์ที่ 12 ชิงชนะเลิศ มุกลอย

ทีมที่ 1 

C1 นัท , C4 ลูกน้ำ , C6 บอส , C12 หนึ่ง


ทีมที่ 2 

C3 ฉัตร , C8 ลูกตั้ม , C10 เอ้ , C11 เปา
เดอะ ซูเปอร์มาริโอบราเธอร์ส มูฟวี่

| เดอะ ซูเปอร์มาริโอบราเธอร์ส มูฟวี่ |
| --- | --- |
ใบปิดภาพยนตร์
กำกับ:   แอรอน ฮอร์วาธ  ไมเคิล เจเลนิก 
บทภาพยนตร์: แมทธิว โฟเจล
สร้างจาก: ซูเปอร์มาริโอ โดย นินเท็นโด
อำนวยการสร้าง:   คริส เมเลดันดริ  ชิเงรุ มิยาโมโตะ 
นักแสดงนำ:   คริส แพร็ตต์  แอนยา เทย์เลอร์-จอย  ชาร์ลี เดย์  แจ็ก แบล็ก  คีแกน-ไมเคิล คีย์  เซท โรเกน  เฟร็ด อาร์มิเซน  เควิน ไมเคิล ริชาร์ดสัน  เซบาสเตียน มานิสคัลโก 
ดนตรีประกอบ: ไบรอัน ไทเลอร์
บริษัทผู้สร้าง:   ยูนิเวอร์แซลพิกเจอส์  นินเท็นโด  อิลลูมิเนชัน  
ผู้จัดจำหน่าย: ยูนิเวอร์แซลพิกเจอส์
วันฉาย:   5 เมษายน ค.ศ. 2023 (2023-04-05) (ไทย)    7 เมษายน ค.ศ. 2023 (2023-04-07) (สหรัฐ)    28 เมษายน ค.ศ. 2023 (2023-04-28) (ญี่ปุ่น) 
ความยาว: 92 นาที
ประเทศ:   สหรัฐ  ญี่ปุ่น 
ภาษา: อังกฤษ
ทุนสร้าง: 100 ล้านดอลลาร์สหรัฐ
ทำเงิน: 1.362 พันล้านดอลลาร์สหรัฐ
เดอะ ซูเปอร์มาริโอบราเธอร์ส มูฟวี่ (อังกฤษ: The Super Mario Bros. Movie) เป็นภาพยนตร์คอมพิวเตอร์แอนิเมชั่นแนวตลกแฟนตาซีผจญภัยที่ออกฉายในปี ค.ศ. 2023 สร้างจากวิดีโอเกมซีรีส์ซูเปอร์มาริโอที่เผยแพร่โดยนินเท็นโด ร่วมทุนโดย ยูนิเวอร์แซล (ซึ่งเป็นผู้จัดจำหน่ายด้วย) และนินเทนโด อำนวยการสร้างโดย อิลลูมิเนชัน นับเป็นภาพยนตร์เรื่องที่ 3 ที่ดัดแปลงจากซีรีส์วิดีโอเกม ซูเปอร์มาริโอ ต่อจาก ภาพยนตร์อนิเมะญี่ปุ่น ซุเปอร์มาริโอบราเธอร์ส: พีจิฮิเมะ คิวชุตสึ ไดซากุเซ็น! (ค.ศ. 1986) และภาพยนตร์คนแสดงอเมริกันเรื่อง ซูเปอร์มาริโอบราเธอส์ (ค.ศ. 1993) ภาพยนตร์เรื่องนี้กำกับโดย แอรอน ฮอร์วาธ และไมเคิล เจเลนิก (ซึ่งสำหรับเจเลนิกเป็นผลงานกำกับเรื่องแรกของเขา) จากบทภาพยนตร์โดย แมทธิว โฟเจล พากย์เสียงโดย คริส แพร็ตต์ ซึ่งให้เสียงเป็น มาริโอ และยังมี แอนยา เทย์เลอร์-จอย, ชาร์ลี เดย์, แจ็ก แบล็ก, คีแกน-ไมเคิล คีย์, เซท โรเกน, เฟร็ด อาร์มิเซน, เซบาสเตียน มานิสคัลโก, ชาลส์ มาร์ทิเน และ เควิน ไมเคิล ริชาร์ดสัน
หลังจากความล้มเหลวด้านรายได้ของภาพยนตร์ในปี ค.ศ. 1993 นินเท็นโดก็ลังเลที่จะอนุญาตให้ใช้ ทรัพย์สินทางปัญญา สำหรับการดัดแปลงภาพยนตร์ ชิเงรุ มิยาโมโตะ ผู้สร้างมาริโอ เริ่มสนใจที่จะพัฒนาภาพยนตร์อีกครั้ง เมื่อนินเท็นโดนำเกมเก่ามาให้บริการทางเครื่องเล่นเกมเสมือน มิยาโมโตะได้พบกับคริส เมเลดันดริ ผู้ก่อตั้งอิลลูมิเนชัน ในปี ค.ศ. 2016 ทั้งสองคุยกันเรื่องภาพยนตร์ มาริโอ และในเดือนมกราคม ค.ศ. 2018 นินเทนโดประกาศว่าจะร่วมมือกับอิลลูมิเนชันและยูนิเวอร์แซลในการผลิต งานสร้างภาพยนตร์เริ่มขึ้นในปี ค.ศ. 2020 ในวันที่ 6 ตุลาคม ค.ศ. 2022 ตัวอย่างทีเซอร์ของภาพยนตร์เรื่องนี้ได้แสดงผ่านการนำเสนอของนินเท็นโดไดเร็กต์ และตัวอย่างแรกได้เผยออกมาเมื่อวันที่ 29 พฤศจิกายน ปีเดียวกัน
เดอะ ซูเปอร์มาริโอบราเธอร์ส มูฟวี่ ออกฉายในสหรัฐ 5 เมษายน ค.ศ. 2023 และในญี่ปุ่น 28 เมษายน ปีเดียวกัน ส่วนออกฉายในโรงภาพยนตร์ในประเทศไทยเมื่อวันที่ 5 เมษายน พ.ศ. 2566 ภาพยนตร์ได้รับการตอบรับอย่างผสมจากนักวิจารณ์ แต่ได้รับเสียงวิจารณ์ค่อนไปทางบวกจากผู้ชม ทำเงิน 1.3 พันล้านดอลลาร์สหรัฐทั่วโลก กลายเป็นภาพยนตร์ทำเงินสูงสุดอันดับที่ 2 ในปี ค.ศ. 2023, ภาพยนตร์ดัดแปลงจากวิดีโอเกมที่ทำเงินสูงสุดเป็นอันดับที่ 1, ภาพยนตร์แอนิเมชันที่ทำรายได้เปิดตัวสูงสุดเป็นอันดับที่ 1, ภาพยนตร์แอนิเมชันที่ทำเงินสูงสุดเป็นอันดับที่ 3 และภาพยนตร์ที่ทำเงินสูงสุดตลอดกาลเป็นอันดับที่ 16
เรื่องย่อ

พี่น้องชาวอเมริกันเชื้อสายอิตาลี มาริโอกับลุยจิได้เริ่มดำเนินธุรกิจช่างประปาในบรุกลิน พ่อของพวกเขาไม่เห็นด้วยกับการตัดสินใจของมาริโอที่ลาออกจากงานประจำที่อยู่ภายใต้อดีตนายจ้างที่เป็นคู่อริของพวกเขาสไปค์ หลังจากที่ได้เห็นข่าวการรั่วของท่อระบายน้ำครั้งใหญ่ มาริโอกับลุยจิได้ลงไปยังชั้นใต้ดินเพื่อซ่อมท่อแต่ถูกดูดเข้าไปในท่อวาร์ปและแยกจากกัน
มาริโอโผล่ไปยังอาณาจักรเห็ดซึ่งปกครองโดยเจ้าหญิงพีช ในขณะที่ลุยจิโผล่ไปยังพิภพมืดซึ่งปกครองโดยคูปาผู้ชั่วร้ายราชาบาวเซอร์ บาวเซอร์พยายามที่จะแต่งงานกับพีชและตั้งใจที่จะทำลายอาณาจักรเห็ดโดยใช้ซุปเปอร์สตาร์หากเธอปฏิเสธ เขากักขังลุยจิเพื่อข่มขู่มาริโอซึ่งเขามองว่าเป็นคู่แข่งทางความรักที่มีต่อพีช มาริโอพบกับโท้ดซึ่งพาเขาไปพบกับพีช พีชวางแผนที่จะเป็นพันธมิตรกับเหล่าคองเพื่อช่วยขับไล่บาวเซอร์และตกลงที่จะพามาริโอกับโท้ดไปด้วย ในอาณาจักรพงไพร ราชาแครงกี้ คอง ตกลงที่จะช่วยโดยมีเงื่อนไขว่ามาริโอจะต้องเอาชนะดองกี้ คอง ลูกชายของเขาในการต่อสู้ ถึงแม้ว่าดองกี้ คองจะแข็งแกร่ง แต่มาริโอก็ชนะเขาได้ด้วยชุดแมว
มาริโอ พีช โท้ดและเหล่าคองใช้รถคาร์ทเพื่อขับกลับไปยังอาณาจักรเห็ดแต่กองทัพของบาวเซอร์ซุ่มโจมตีพวกเขาบนถนนสายรุ้ง เมื่อนายพลคูปาทำลายถนนบางส่วน มาริโอกับดองกี้ คองได้ร่วงตกไปยังมหาสมุทรและถูกกินโดยตัวมาว-เรย์ที่คล้ายกับปลาไหลในขณะที่เหล่าคองที่เหลือถูกจับตัวไป พีชกับโท้ดกลับไปยังอาณาจักรเห็ดและประกาศให้ชาวเมืองอพยพ บาวเซอร์เดินทางมาถึงด้วยปราสาทลอยได้ของเขาและขอพีชแต่งงาน พีชยินยอมอย่างไม่เต็มใจหลังจากที่ปรึกษาของบาวเซอร์คาเม็กทรมานโท้ด ส่วนมาริโอกับดองกี้ คองหลุดออกจากตัวมาว-เรย์ด้วยการขี่จรวดจากรถคาร์ทของดองกี้ คองและรีบไปงานแต่งงานของบาวเซอร์กับพีช
ที่งานเลี้ยงแต่งงาน บาวเซอร์ตั้งใจที่จะสังเวยเชลยทั้งหมดของเขาด้วยลาวาเพื่อเป็นเกียรติแก่พีช โท้ดแอบนำดอกไม้น้ำแข็งซ่อนในช่อดอกไม้ของพีช ซึ่งพีชใช้มันแช่แข็งบาวเซอร์ มาริโอกับดองกี้ คองเดินทางมาถึงและปลดปล่อยเชลยโดยมาริโอใช้ชุดทานุกิเพื่อช่วยเหลือลุยจิ บาวเซอร์ที่โกรธเกรี้ยวหลุดออกจากน้ำแข็งและเรียกใช้บอมเบอร์บิลเพื่อทำลายปราสาทของพีชแต่มาริโอขัดขวางมันได้สำเร็จและนำมันเข้าไปในท่อวาร์ป ทำให้ปราสาทของบาวเซอร์ถูกส่งไปยังบรุกลิน ในขณะที่พวกเขาต่อสู้กับบาวเซอร์ มาริโอกับลุยจิได้แย่งชิงซุปเปอร์สตาร์มาได้ทำให้เป็นอมตะและเอาชนะเหล่าคูปาได้ บาวเซอร์ถูกย่อให้เล็กด้วยเห็ดย่อส่วนและถูกขังอยู่ในขวดโหล มาริโอกับลุยจิได้รับชื่อเสียงโด่งดังจากชาวเมืองบรุกลินรวมถึงพอแม่ของพวกขาและสไปค์ หลังจากการต่อสู้ มาริโอกับลุยจิได้ย้ายเข้าไปอยู่ในบ้านหลังใหม่ด้วยกันในอาณาจักรเห็ด
ผู้พากย์เสียง

| ตัวละคร | ต้นฉบับ | ไทย |
| --- | --- | --- |
| มาริโอ | คริส แพร็ตต์ | ภูเบศ พัฒน์ปรีชา |
| ลุยจิ | ชาร์ลี เดย์ | นนท์ ศรีโพธิ์ |
| เจ้าหญิงพีช | แอนยา เทย์เลอร์-จอย | ขวัญกมล ขาวไพศาล |
| บาวเซอร์ | แจ็ก แบล็ก  | ฎาวิล วิศาลบรรณวิทย์ |
| โท้ด | คีแกน-ไมเคิล คีย์ | อภิชิต ลิขิตลิ้มปรีชา |
| ดองกีคอง | เซท โรเกน | กนต์ธร เตโชฬาร |
| แคร็งกี คอง | เฟร็ด อาร์มิเซน | สุภาพ ไชยวิสุทธิกุล |
| ฟอร์แมน สไปค์ | เซบาสเตียน มานิสคัลโก | ทัตพล วงศ์กระจ่าง |
| คาเม็ก | เควิน ไมเคิล ริชาร์ดสัน | วิทยา ผาสุข |
| ลูมาลี | จูเลียต เจเลนิค | วิรชัช วงศ์กระจ่าง |
| พ่อของมาริโอและลุยจิ | ชาลส์ มาร์ทิเน |  |
จูเซปเป: ชาลส์ มาร์ทิเน
| ราชาเพนกวิน | คารี เพย์ตัน | รัตนชัย เหลืองวงศ์งาม |
| ทหารคูปา | เอริกเบา ซา |  |
งานสร้างภาพยนตร์ > การคัดเลือกนักแสดง

ในเดือนกุมภาพันธ์ ค.ศ. 2021 ชาลส์ มาร์ทิเน นักพากย์เสียงมาริโอกล่าวว่า ความเป็นไปได้ในการกลับมารับบทนี้จะเป็น "สิ่งมหัศจรรย์" และถ้าเขาถูกขอให้พากย์เสียงมาริโอ "ผมจะยินดีและมีความสุขอย่างยิ่ง" ในเดือนสิงหาคม ค.ศ. 2021 เซบาสเตียน มานิสคัลโก เปิดเผยว่าเขากำลังพากย์เสียงเจ้านายของสไปค์ มาริโอ และลุยจิจากเกม เรกกิงครูว์ (ค.ศ. 1985)
ระหว่างการนำเสนอจากนินเท็นโดไดเร็กต์ ในเดือนกันยายน ค.ศ. 2021 ชิเงรุ มิยาโมโตะ ประกาศว่า คริส แพร็ตต์, แอนยา เทย์เลอร์-จอย, ชาร์ลี เดย์, แจ็ก แบล็ก, คีแกน-ไมเคิล คีย์, เซท โรเกน, เควิน ไมเคิล ริชาร์ดสัน, เฟร็ด อาร์มิเซน และ มานิสคัลโกจะเป็นผู้พากย์หลักในภาพยนตร์ และระบุว่ามาร์ทิเนจะแสดงเป็นตัวละครพิเศษ การประกาศมีปฏิกิริยาที่หลากหลายจากแฟน ๆ บางส่วนยินดีกับแนวคิดของนักแสดงผู้มีชื่อเสียงในการพากย์เสียงตัวละคร แต่บางส่วนก็ตั้งคำถามและวิพากษ์วิจารณ์ตัวเลือกนี้ โดยเฉพาะอย่างยิ่งแพร็ตต์ในบทมาริโอ แทนที่จะเป็นมาร์ทิเนซึ่งพากย์เสียงตัวละครนี้มาตั้งแต่ปี ค.ศ. 1992 หรือนักแสดงชาวอิตาลี เมเลดันดริกล่าวว่า แพร็ตต์จะไม่พากย์เสียงมาริโอด้วยสำเนียงอิตาลีอย่างเข้มข้นเหมือนอย่างมาร์ทิเน
รายละเอียดของพล็อตเรื่องถูกเก็บเป็นความลับจากนักแสดงในระหว่างการบันทึกเสียง ตามที่เดย์ระบุว่าเขาต้องบันทึกบทสนทนาของเขาด้วยวิธีต่างๆ มากมาย หลังจากนั้นผู้กำกับจึงเลือกเวอร์ชันที่พวกเขาเชื่อว่าเหมาะสมที่สุดสำหรับฉากนี้ เมื่อปล่อยเทรลเลอร์ แครี เพย์ตัน กล่าวว่าเขาให้เสียงเป็นราชาเพนกวิน โดยในช่วงการ การระบาดทั่วของโควิด-19 เพย์ตันบันทึกเสียงของตนในห้องส่วนตัวที่บ้านของเขา แม้ว่าเขาจะไม่แน่ใจว่าเขาจะปรากฏตัวในภาพยนตร์ฉบับฉายจริงหรือไม่ เขาแสดงความกระตือรือร้นที่ได้รับเชิญให้เข้าร่วมในภาพยนตร์เรื่องนี้ และยังปกป้องการแสดงของแพร็ตต์ในบทมาริโอ โดยบรรยายถึงเสียงพากย์ว่าเป็น "ลูกพี่ลูกน้องกับนักร้องเสียงโซปราโน" ในทางกลับกัน ทารา สตรอง วิจารณ์การคัดเลือกนักแสดง และต้องการให้มาร์ทิเนพากย์เสียงมาริโอแทน มาร์ทิเนเองก็พูดถึงภาพยนตร์เรื่องนี้ในเชิงบวก โดยกล่าวว่า "ฉันคิดว่ามันต้องสนุกมากแน่ ๆ"
งานสร้างภาพยนตร์ > แอนิเมชัน

ภาพยนตร์เรื่องนี้สร้างแอนิเมชันโดยสตูดิโอของอิลลูมิเนชันในปารีส ประเทศฝรั่งเศส การผลิตส่วนแอนิเมชันเริ่มตั้งแต่เดือนกันยายน ค.ศ. 2020
งานสร้างภาพยนตร์ > ดนตรี

ในระหว่างการนำเสนอของนินเท็นโดไดเร็กต์ เมเลดันดริยืนยันว่า ไบรอัน ไทเลอร์ เป็นผู้แต่งเพลงประกอบสำหรับภาพยนตร์เรื่องนี้ ไทเลอร์ทำงานอย่างใกล้ชิดกับ โคจิ คอนโดะ นักแต่งเพลงซีรีส์เกม มาริโอ เพื่อรวมธีมจากเกมไว้ในเพลงประกอบภาพยนตร์ แจ็ก แบล็ก และ คีแกน-ไมเคิล คีย์ จะร้องเพลงสดระหว่างการพากย์ภาพยนตร์เรื่องนี้